CELEX: 62019TN0383
Language: sl
Date: 2019-06-21 00:00:00
Title: Zadeva T-383/19: Tožba, vložena 21. junija 2019 – CI in drugi/Parlament in Svet

12.8.2019   
            
            
               SL
            
            
               Uradni list Evropske unije
            
            
               C 270/45
            
         
      Tožba, vložena 21. junija 2019 – CI in drugi/Parlament in Svet
      (Zadeva T-383/19)
      (2019/C 270/47)
      Jezik postopka: francoščina
      
         Stranke
      
      
         Tožeče stranke: CI, CJ, CK, CL in CN (zastopnik: J. Fouchet, odvetnik)
      
         Tožena stranka: Evropski parlament in Svet Evropske unije
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  razveljavi Uredbo (EU) 2019/592 Evropskega parlamenta in Sveta z dne 10. aprila 2019 o spremembi Uredbe (EU) 2018/1806 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so izvzeti iz te obveznosti, glede izstopa Združenega kraljestva iz Unije;
               
            
                  —
               
               
                  Svetu Evropske unije in Evropskemu parlamentu naloži plačilo vseh stroškov postopka, vključno s stroški za najem odvetnika v višini 5 000 EUR.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo tri tožbene razloge.
      
                  1.
               
               
                  S prvim tožbenim razlogom se zatrjuje kršitev pridobljenih pravic, ki izhajajo iz evropskega državljanstva na podlagi Uredbe (EU) 2019/592.
                  Prvič, tožeče stranke menijo, da sta Parlament in Svet kršila njihovo pravico do zasebnega in družinskega življenja, saj več kot 15 let živijo v drugi državi članici Unije, v državi, s katero imajo tesne vezi: nekatere imajo zakonca in otroke, ki so državljani druge države članice, ali so lastniki nepremičnine tam.
                  Drugič, tožeče stranke menijo, da izpodbijana uredba krši načelo enakosti, saj priznava prenehanje pravic, ki jih imajo na podlagi njihovega evropskega državljanstva, ne da bi razlikovala med državljani, za katere velja pravilo prenehanja njihove volilne pravice po petnajstih letih prebivanja zunaj Združenega kraljestva, in drugimi.
               
            
                  2.
               
               
                  Z drugim tožbenim razlogom se zatrjuje, da se z izpodbijano uredbo krši status Gibraltarja, in sicer ker lahko sklicevanje na Gibraltar v izpodbijani uredbi kot „kolonijo britanske krone“ povzroči le vzdušje, ki ni ugodno za pomiritev spora med Španijo in Združenim kraljestvom, vse to pa na škodo pravic prebivalcev Gibraltarja.
               
            
                  3.
               
               
                  S tretjim tožbenim razlogom se zatrjuje kršitev izvzetja iz vizumske obveznosti, priznanega britanskim državljanom z Uredbo št. 2018/1240, in sicer ker bodo tožeče stranke morale zaprositi za potovalne odobritve ETIAS in ker torej obstaja možnost, da jim bo ta odobritev zavrnjena.